Mugil cephalus

Mugil cephalus, canusciuto communemente comme cefaro,  è nu pisce 'e mmare attuccante â famiglia d''e Mugilidae. 

Addó se trova

È na specia eurialina, ca pô suppurtà granne variazione 'e salinità. Pô pure campà 'ind' ambiente nquinate, nfatte se pô trovà 'e frequente rint' 'e puorte. Campa 'n branche, se nudre 'e veggetale, plancton e mollusche piccerrile.

Comme se pare

D''o cuorpo quase celindrico, sfusato cu scame 'e culor argiento, ha dduje pinne dorsale. 'E dimensione massime suje, songo 'e 30 cm 'e luonghezza, pe mmerzo 5 Kg 'e peso.

Ciclo 'e vita

'E essemplare ca raggiungono 'e 20 cm, songo mature sessualmente, e appusano 'e ova 'n mare. Aroppo 'a schiusa 'e piccerrile, avvicinannose primma â costa, arresagliono 'e corse 'e acqua doce ca esceno 'ind'ô mare. 

Categoria:Pisce